ตัวละครจากซีรีส์เมทัลเกียร์

**ไควเอต** (ญี่ปุ่น: クワイエット; อังกฤษ: Quiet) เป็นตัวละครจากซีรีส์*เมทัลเกียร์*ของบริษัทโคนามิ ที่รังสรรค์โดยฮิเดโอะ โคจิมะ, ออกแบบโดยโยจิ ชินกาวะ และรับบทโดยสเตฟานี โยสเติน ไควเอตปรากฏในเกมลอบเร้นแอ็กชันผจญภัย ค.ศ. 2015 อย่าง*เมทัลเกียร์โซลิด 5: เดอะแฟนทอมเพน* ในฐานะหนึ่งในบอสเกมที่ขัดขวางเวนอม สเนก ซึ่งเป็นตัวเอก แต่ยังสามารถกลายเป็นเป็นพันธมิตรที่สามารถทำภารกิจร่วมกับเขาได้ ตัวละครนี้เป็นนักฆ่าฝีมือดีและพลซุ่มยิงที่มีความสามารถเหนือมนุษย์ของกองกำลังจู่โจมแอบแฝงเอกซ์โอเอฟ ซึ่งเป็นกองพลแดงของสำนักข่าวกรองอเมริกันไซเฟอร์ ทั้งนี้ ขึ้นอยู่กับการกระทำของผู้เล่น เธอสามารถถูกจับโดยเวนอม สเนก และในที่สุดก็ถูกใช้เป็นสมาชิกกองทหารรับจ้างไดมอนด์ด็อกส์ของเขา

การออกแบบและตัวละครของไควเอตได้รับการตอบสนองที่หลากหลาย นักวิจารณ์ชาวตะวันตกหลายคนตอบสนองในทางลบต่อการออกแบบของไควเอต โดยพิจารณาว่าเย้ายวนทางเพศมากเกินไป ในขณะที่บางคนปกป้องโดยอ้างถึงเรื่องราวเบื้องหลัง ในด้านการออกแบบภาพ โคจิมะตั้งข้อสังเกตว่าเขามุ่งมั่นที่จะสร้างตัวละครที่เป็นเอกลักษณ์ไม่ใช่แค่เรื่องอีโรติก ส่วนโยสเตินยังปกป้องตัวละครในการสัมภาษณ์ก่อนวางจำหน่าย โดยขอให้ผู้เล่นดูเรื่องราวก่อน กระนั้น ไควเอตได้กลายเป็นตัวละครยอดนิยมในการแต่งคอสเพลย์

แนวคิดและการออกแบบ
------------------

ไควเอตได้รับต้นแบบมาจากโมชันแคปเจอร์และให้เสียงโดยสเตฟานี โยสเติน ซึ่งเป็นนางแบบชาวดัตช์ เธอได้รับโทรศัพท์จากหน่วยงานของเธอให้ออดิชันในฐานะนักแสดงโมชันแคปเจอร์สำหรับวิดีโอเกมที่ไม่ได้ระบุรายละเอียด อย่างไรก็ตาม ด้วยความเป็นแฟนตัวยงของวิดีโอเกม เธอจึงจำผู้กำกับเกมอย่างฮิเดโอะ โคจิมะ ในการออดิชันได้ และเฉลียวใจว่านี่เป็นเกม*เมทัลเกียร์*ภาคใหม่ หลังจากได้รับบทและเริ่มกระบวนการโมชันแคปเจอร์และการสแกน 3 มิติ โยสเตินได้แสดงอาร์ตเวิร์คของตัวละครดังกล่าว ซึ่งเธอบอกว่าเกือบจะเหมือนกับผลงานที่เสร็จสมบูรณ์แล้ว แต่ไม่ได้บอกอย่างเจาะจงว่าเธอจะเล่นเป็นตัวละครใด ซึ่งกระบวนการนี้ใช้เวลาสองปี และเธอไม่เคยจับปืนมาก่อน เธอได้รับการฝึกฝนการต่อสู้อย่างมืออาชีพเพื่อจัดการกับอาวุธหลายชนิด แม้ว่าตัวละครดังกล่าวจะไม่ได้พูดในระหว่างเกมส่วนใหญ่ แต่โคจิมะก็พอใจกับผลงานของโยสเตินมาก จนขอให้เธอ "เปล่งเสียง" ตัวละครด้วยการแสดงอารมณ์ต่าง ๆ ผ่านเสียงครวญครางและเสียงฮัมเท่านั้น ส่วน "ธีมของไควเอต" ซึ่งเป็นเสียงร้องที่แต่งโดยอากิฮิโระ ฮนดะ และเขียนโดยลุดวิก ฟอร์เซล นั้นร้องโดยโยสเตินสำหรับออริจินัลซาวด์แทร็กของเกม และเธอยังได้ปฏิบัติหน้าที่บนเวทีในงานเดอะเกมอะวอดส์ ค.ศ. 2015

เมื่อถามถึงไควเอต โคจิมะตอบว่า: "ในเกม ไควเอตเป็นนางเอกหลัก ไม่ว่าเธอจะเป็นมิตรหรือศัตรูก็ยังไม่ได้รับการเปิดเผย ดังนั้นผมจึงต้องระมัดระวังในการคัดเลือกบทของเธอ โดยปกติแล้ว*เมทัลเกียร์โซลิด*จะมีทั้งคนเก่าคนแก่และไอ้แก่ (ฮ่า ๆ) สเตฟานีมีทักษะในการแสดงมากแต่เนื่องจากเธอไม่เคยถือปืนแบบนั้นเลย เราจึงขอให้เธอฝึกซ้อมที่บ้าน"

เรื่องราวและรูปแบบการเล่น
-------------------------

ภายในซีรีส์เกม*เมทัลเกียร์* ไควเอตปรากฏเฉพาะใน*เมทัลเกียร์โซลิด 5: เดอะแฟนทอมเพน* เมื่อบิ๊กบอสได้ตื่นขึ้นในโรงพยาบาลประเทศไซปรัสจากอาการโคม่าใน ค.ศ. 1984 ไควเอตเป็นหนึ่งในทหารจำนวนมากที่ไซเฟอร์ส่งมาเพื่อสังหารเขา ขณะที่เธอกำลังจะสังหารเป้าหมาย ชายคนหนึ่งที่เรียกตัวเองว่าอิชมาเอลได้เข้ามาช่วยด้วยการต่อกรกับเธอให้พ้นไป ซึ่งเธอได้ถูกสาดด้วยเอทานอลทางการแพทย์และสารเคมีอื่น ๆ รวมถึงถูกจุดไฟจนกระทั่งเธอหนีออกทางหน้าต่าง

จากนั้น สคัลเฟซจะได้เห็นไควเอตได้กรีฑาพลสู่อัฟกานิสถาน และได้มอบหมายให้กำจัดเจ้าหน้าที่โซเวียตที่ต่อต้านการพัฒนาเมทัลเกียร์ซาเฮลแอนโทรปัสของเขา หลังจากที่เวนอม สเนกเดินเข้าไปในแนวสายตาของเธอ เธอก็เปิดฉากยิงใส่เขา ครั้นเป็นฝ่ายชนะเธอในการต่อสู้ ผู้เล่นสามารถเลือกที่จะสังหารเธอ หรือจับเธอและพาเธอกลับไปที่ฐาน หากเลือกอย่างหลัง เธอจะถูกทรมานในการสอบสวน แต่รีโวลเวอร์ ออเซลอต เกลี้ยกล่อมผู้บังคับการมิลเลอร์ไม่ให้ประหารชีวิตเธอ ซึ่งในที่สุด ก็เป็นไปได้ที่จะใช้เธอเป็นหุ้นส่วนในภารกิจ เมื่อได้รับเลือกให้เป็นตัวละครบัดดีแล้ว ไควเอตจะมีประโยชน์มากที่สุดในการช่วยยิงคุ้มกันระหว่างภารกิจการแทรกซึม ทั้งนี้ ปฏิสัมพันธ์และทักษะของไควเอตขึ้นอยู่กับระดับความผูกพันระหว่างเธอกับเวนอม สเนก เธอสามารถติดตั้งปืนไรเฟิลมาตรฐานชื่อวิกเก็ดบัตเตอร์ฟลาย, ปืนไรเฟิลที่มีอันตรายน้อยชื่อกิลทีบัตเตอร์ฟลาย, ยิงกระสุนยากล่อมประสาท หรือปืนไรเฟิลสังหารพลังสูงที่ชื่อซินฟูลบัตเตอร์ฟลาย ส่วนการปลดล็อกช่วยให้ผู้เล่นปลดล็อกชุดยูนิฟอร์มของสไนเปอร์ วูล์ฟ จาก*เมทัลเกียร์โซลิด*ดั้งเดิมสำหรับไควเอตสวมใส่

อ้างอิง
-------

1. ↑  Konami Digital Entertainment. *Metal Gear Solid V: The Phantom Pain*. **Ocelot**: Boss, this is important. We've reports of a crack sniper at large in the Afghan wilderness. The Soviets call this sniper Tixij - "Quiet." There are never any sightings, and only corpses are left behind... The Soviets have already lost a number of officers. You'd uh... best watch your step
2. ↑  "Exclusive Metal Gear Solid V Interview: Stefanie Joosten (Quiet)". VG Reloaded. October 22, 2015. เก็บจากแหล่งเดิมเมื่อ September 20, 2016. สืบค้นเมื่อ August 5, 2016.
3. ↑  "Interview with Stefanie Joosten, Quiet in Metal Gear Solid V : The Phantom Pain". Eklecty-City.fr. November 2, 2015. เก็บจากแหล่งเดิมเมื่อ April 6, 2016. สืบค้นเมื่อ August 5, 2016.
4. ↑  HIDEO\_KOJIMA (2013-06-13). "Making of Quiet in MGSV. Done 3D capture shooting on both face w/ & w/o make ups, body, & arms & legs separately". *@HIDEO\_KOJIMA\_EN* (ภาษาอังกฤษ). สืบค้นเมื่อ 2019-06-14.
5. ↑  "Interview with Stefanie Joosten". Japan Today. October 20, 2015. คลังข้อมูลเก่าเก็บจากแหล่งเดิมเมื่อ October 2, 2018. สืบค้นเมื่อ August 5, 2016.
6. ↑  HIDEO\_KOJIMA (2013-06-16). "To act as a genius sniper Quiet, Stephanie had military training several times". *@HIDEO\_KOJIMA\_EN* (ภาษาอังกฤษ). สืบค้นเมื่อ 2019-06-14.
7. ↑  電撃オンライン. "『メタルギア ソリッド V TPP』では"声"が重要なカギとなる!? TGS2014のKONAMI最終ステージの模様をレポート【TGS2014】". *電撃オンライン* (ภาษาญี่ปุ่น). เก็บจากแหล่งเดิมเมื่อ 2019-06-17. สืบค้นเมื่อ 2019-06-17.
8. ↑  "Stefanie Joosten talks about playing Quiet in MGSV: The Phantom Pain". Metal Gear Informer. April 18, 2015. เก็บจากแหล่งเดิมเมื่อ October 15, 2016. สืบค้นเมื่อ August 5, 2016.
9. ↑  "Konami Banned Hideo Kojima from Attending The Game Awards 2015". *Niche Gamer* (ภาษาอังกฤษแบบอเมริกัน). 2015-12-04. เก็บจากแหล่งเดิมเมื่อ 2020-03-09. สืบค้นเมื่อ 2019-06-14.
10. ↑  James, Allisa (June 18, 2013). "Hideo Kojima Talks about "Quiet," Metal Gear Solid V's Strong Female Character That Never Speaks". DualShockers. เก็บจากแหล่งเดิมเมื่อ September 16, 2016. สืบค้นเมื่อ August 5, 2016.
11. ↑  Schreier, Jason (September 8, 2015). "Why Quiet Wears That Skimpy Outfit In Metal Gear Solid V". Kotaku. เก็บจากแหล่งเดิมเมื่อ August 13, 2016. สืบค้นเมื่อ August 5, 2016.
12. ↑  株式会社インプレス (2015-08-27). "「METAL GEAR SOLID Ｖ： THE PHANTOM PAIN」レビュー 消えない痛みを叫ぶ"怪物"にあなたは何を感じるのか？ METAL GEAR SOLID Ｖ： THE PHANTOM PAIN". *GAME Watch* (ภาษาญี่ปุ่น). เก็บจากแหล่งเดิมเมื่อ 2019-06-17. สืบค้นเมื่อ 2019-06-17.
13. ↑  "Metal Gear Solid V: TPP Guide- How to Get Quiet's Sniper Wolf Uniform". *Twinfinite* (ภาษาอังกฤษแบบอเมริกัน). 2015-09-03. เก็บจากแหล่งเดิมเมื่อ 2017-01-12. สืบค้นเมื่อ 2019-06-14.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ไควเอต (เมทัลเกียร์)**

* Game Informer (2013-09-06), *Metal Gear Solid 5 - Turning Stefanie Joosten Into Quiet*

| * ด
* ค
* ก
*เมทัลเกียร์* |
| --- |
| วิดีโอเกม | 

|  |  |
| --- | --- |
| ชุดหลัก | 
* *เมทัลเกียร์*
* *เมทัลเกียร์ 2*
* *เมทัลเกียร์โซลิด*
	+ *เดอะทวินสเนกส์*
* *2: ซันส์ออฟลิเบอร์ตี*
* *3: สเนกอีตเตอร์*
* *4: กันส์ออฟเดอะเพเทรียตส์*
	+ *ออนไลน์*
* *พีซวอล์กเกอร์*
* *5: กราวด์ซีโรส์*
* *5: เดอะแฟนทอมเพน*

 |
| อื่น ๆ | 
* *สเนกส์รีเวนจ์*
* *เมทัลเกียร์โซลิด* (ฉบับเกมบอยคัลเลอร์)
* *แอซิด*
* *แอซิด 2*
* *พอร์เทเบิลออปส์*
* *โมบายล์*
* *ทัช*
* *โซเชียลออปส์*
* *ไรซิง: รีเวนเจนซ์*
* *เซอร์ไวฟ์*
* *โซลิด: บอร์ดเกม*

 |
| คอลเลกชัน | 
* *เฮชดีคอลเลกชัน*
* *เดอะเลกาซีคอลเลกชัน*

 |

 |
| ตัวละคร | 
* โซลิดสเนก
* Big Boss
* Revolver Ocelot
* Otacon
* Liquid Snake
* Raiden
* Meryl Silverburgh
* The Boss
* Gray Fox
* Sniper Wolf
* Eva
* Venom Snake
* ไควเอต

 |
| บุคคล | 
* ฮิเดโอะ โคจิมะ
* Yoji Shinkawa
* Shinta Nojiri
* Mineshi Kimura
* Norihiko Hibino
* David Hayter
* Akio Ōtsuka
* คีเฟอร์ ซูเธอร์แลนด์
* Project Itoh

 |
| เกี่ยวข้อง | 
* Kojima Productions
* Fox Engine
* Discography
* *Philanthropy*
* *DreamMix TV World Fighters*
* *Ape Escape 3*
* *ซูเปอร์สแมชบราเธอร์*
* *PlayStation All-Stars Battle Royale*

 |
| 
* วิกิพีเดีย:หนังสือ หนังสือ
* หมวดหมู่ หมวดหมู่

 |